Спорт | "Пародия" или логическа задача за напреднали: как се "тегли" жребият за Евро 2020 - Dnevnik.bg
21:56, 22 ное 19 , 5446
Русия и Белгия, които бяха в една група в квалификациите, ще играят заедно и на Евро 2020. Те знаят третия отбор в групата си, а възможностите за четвъртия са само две
"Вие сте шофьор на автобус. В автобуса ти има 20 човека. На първата спирка се качват четирима и слизат седем. На втората се качват десет и слизат двама. На третата се качват трима и слизат шестима. На последната се качват петима и слизат девет. На колко години е шофьорът на автобуса?"
Ако сте почитатели на логическите задачи и главоблъсканиците, то пъзелът, наречен "жребий за Евро 2020", е точно за вас. Заради всички условности процедурата е сложна за проследяване.
А резултатът? Необичайно "теглене" на жребий, при което всъщност една от шестте групи за европейското догодина вече е почти попълнена още преди церемонията на 30 ноември.
"Вчера отделих малко време, за да разбера формата. Най-накрая го схванах с помощта на два-трима души", каза селекционерът на Германия Йоахим Льов. Руската агенция ТАСС определи жребия за "пародия".
Слушайте внимателно, няма да повтаряме
Сложността на регламента идва от това, че по случай 60-годишнината от създаването на турнира Евро 2020 ще се проведе в 12 града в 12 държави. Заради това за пръв път от 1976 г. домакинът на шампионата не се класира директно за форума.
Турнирът ще се проведе с 24 отбора, разпределени в шест групи по четири. УЕФА е разпределила по два домакина за всяка от групите. До момента са се класирали седем от отборите, които ще приемат мачове на свой стадион, а други четири се надяват да намерят място през Лигата на нациите.
Класиралите се домакини вече са поставени на точно определени места. С прилагането на политически ограничения от УЕФА, някои групи добиха почти пълен вид още преди жребия на 30 ноември.
Уелс отново е на европейско
Италия отиде в група А, Русия и Дания са в В, Холандия е С, а в D, E, F са съответно Англия, Испания и Германия. Белгия и Украйна бяха единствените отбори от първа урна без група, като вариантите за тях бяха B или С. Според правилата на УЕФА Русия и Украйна не могат да са в една група заради военния конфликт, като това автоматично прати Украйна при Холандия, а Белгия се събра с Русия и Дания.
Единствената неизвестна за тази група е кой ще е четвъртият отбор. А вариантите са... само два - Финландия или Уелс.
Разпределението на отборите по групи доведе до критики към УЕФА. Полузащитникът на Белгия Кевин де Бройне смята, че това е позорно. "Футболът се превръща все повече в бизнес. Това отнема цялото напрежение и забавление на жребия. Не разбирам този нов формат", каза Де Бройне.
С политическите ограничения УЕФА се опитва на първо място да се застрахова и да избегне конфликти. Организацията търси баланс между политиката и спорта, но какво ще стане, ако ограниченията станат твърде много?
"Днес има много повече актьори. Помислете само за мача между България и Англия. Въвлечени са фенове, асоциации, има медиен натиск. Това са много по-сложни конфликти спрямо тези в миналото, , което затруднява УЕФА да очертае ясна линия: какво допускаме да се случи и какво не", анализира професор Юрген Митаг пред "Дойче веле".
В сложната схема УЕФА взима под внимание и евентуално класиране на Косово, Сърбия, Босна и Херцеговина, които участват в плейофите. Косово и Сърбия не могат да играят заедно, както Босна и Херцеговина и Русия няма да се изправят един срещу друг.
По този начин мястото на победителите от четирите потока, които трябва да са в четвърта урна при жребия, вече е разпределено в групи C, D, Е, F. Така другите двата отбора от четвърта урна Уелс и Финландия ще попаднат в една от първите две групи при Италия или заедно с Белгия, Русия и Дания.
Същото и за плейофите
В петък по обед България научи съперниците си за плейофа за европейското. И там жребият протече по сходен начин.
Още след първата изтеглена топка почти всичко вече беше известно. България ще приеме Унгария на 26 март, а при победа ще е домакин на Исландия или Румъния в опит да се класира за първо голямо първенство след Евро 2004.
След кратка почивка жребият продължи, за да бъдат направени "доуточнявщи" тегления. От тях се разбра, че ако българският отбор сбъдне мечтата си и се класира, на Евро 2020 ще е в група със световния шампион от 2014 г. Германия.
Путин: Евро 2020 е важно за Русия, защото Съветският съюз спечели първия турнир
Русия е заплашена да изгуби домакинството си на Евро 2020
hamiltonf 22:28, 22 ное 19 / Весело
Едно време на Сеп Блатер му казвахме, че е "магьосник", но сравнено с този жребий, смело може да се каже, че е...
Рейтинг: 1370 22:25, 22 ное 19 Неутрално
Да,,,,заплетеа работа....дано бием Маджарите , пък после ще му мислим....
Рейтинг: 10286 22:27, 22 ное 19 Неутрално
Русия с най-много конфликти :)
Рейтинг: 4865 22:28, 22 ное 19 Весело
Едно време на Сеп Блатер му казвахме, че е "магьосник", но сравнено с този жребий, смело може да се каже, че е бил пълен аматьор...
Рейтинг: 4961 22:51, 22 ное 19 Неутрално
Жребият често е и в полза на "големите"
Рейтинг: 1475 23:17, 22 ное 19 Неутрално
Футболът също е в полза на големите. Виж световното - участват 32 отбора от 5 континента. И накрая на 1/4 финалите има винаги шест топ отбора от Европа и два от Южна Америка. Едни и същи всеки път.
Форматът на европейското е такъв, че 4те най-добри трети отбори също се класират. Затова шансове за успех имат и по-малките, дори заели 3то място. Португалия беше такъв пример преди 3 години. Жребият може да е всякакъв, но накрая на 1/2 ще играят само най-добрите, които в повечето случаи са обичайните зоподозрени.
Рейтинг: 1533 23:23, 22 ное 19 Неутрално
Рейтинг: 449 23:31, 22 ное 19 Весело
Ама вие сериозно ли мислите, че можем да бием Унгария?
Рейтинг: 725 23:50, 22 ное 19 Неутрално
ако българският отбор сбъдне мечтата си и се класира, на Евро 2020 ще е в група със световния шампион от 2014 г. Германия
Ще помоля журналистите да ни информират също, ако бием и Германия срещу кого ще се изправим на осминафинала...
Обичам да мечтая вечер...
Рейтинг: 1105 00:10, 23 ное 19 Любопитно
що пък босна и русия трябва да се избягват:)
Рейтинг: 365 00:41, 23 ное 19 Любопитно
01:39, 23 ное 19
Рейтинг: 547 07:31, 23 ное 19 Неутрално
Дълбоко сбъркана е тази система, да не игфаят страни, които са в конфликт.
Древните гърци са спирали войните, за да проведат Олимпийски игри.
През '98 на световното играха САЩ и Иран.
Защо сега да не играят Сърбия и Босна? Как преодоваш конфликт, без да се срещнеш с врага си?
Рейтинг: 392 08:54, 23 ное 19 Неутрално
Закривай- бефесе и сбирток отборчето българи ьонаци.
Рейтинг: 2744 10:05, 23 ное 19 Неутрално
По такьв нестандаръен начин май за пьрви пьт в историята се определят отборите?поправете ме ако греша?
Рейтинг: 3353 17:20, 23 ное 19 Неутрално
На световните първенства по хокей по съветско време се случваше Чехословакия да играе със своя окупатор СССР. Ставаха страхотни мачове. Чехите играеха като луди и побеждаваха "непобедимия" тогава съветски отбор.
Рейтинг: 3353 17:24, 23 ное 19 Неутрално
УЕФА съзнателно избягва двубои между враждуващи страни в предварителните групи , но няма как да избегне такива мачове в следващи фази. На едно световно по футбол така се изправиха на футболното поле Англия и Аржентина тогава , когато между двете страни се водеше война за Фолклендските острови.
Рейтинг: 3353 17:30, 23 ное 19 Неутрално
По важно е положението със съдиите , примерно да не свири украински съдия на мач в който играе Русия или да не свири съдия от Косово на мач , в който играе Сърбия. Това , май не се съблюдава. Така България беше ощетена на световното в САЩ , когато на полуфинала играхме с Италия и съдия беше французин. България беше позорно отстранила Франция на това първенство като я обеди на собствен терен в Париж и французите ни имаха зъб. Върнаха си го на българите, като френският съдия не даде явна дузпа на България и така не можахме да се класираме на финала.
Рейтинг: 992 17:55, 23 ное 19 Неутрално
Факт е че България дигна икономиката си и сме вече голям пазар.А това е лошо ако не сме на европейско или световно.Ще ни добутат до евро 2020.